એ સમયે મારા મોટા પુત્ર નિકુંજ અને મારા પતિની જવાબદારી મારે નિભાવવાની હતી એમ જણાવતાં સરોજબહેને કહ્યું હતું કે ‘મારાં લગ્ન પછી મારા માથે મારા પતિની અને મારાં સંતાનોની જવાબદારી હતી. એને લીધે મને ક્યારેય સંયમમાર્ગે જવાનો વિચાર આવ્યો નહોતો. હવે મારા પતિ આયર્ન સ્ક્રૅપના કારોબારમાંથી નિવૃત્ત થઈ ગયા છે અને મારો પુત્ર પરણીને સેટલ થઈ ગયો છે એટલે અઢી વર્ષ પહેલાં મેં મારા પરિવાર પાસે સંયમમાર્ગે જવાની આજ્ઞા માગી હતી. મારાં પુત્ર, પુત્રવધૂ અને પતિએ મને તરત જ આજ્ઞા આપી દીધી હતી. એક મહિના પહેલાં ભુવનભાનુસૂરીશ્વરજી મહારાજસાહેબના સમુદાયના આચાર્ય રાજેન્દ્રસૂરીશ્વરજી મહારાજસાહેબે દીક્ષાનું મુરત કાઢી આપ્યું હતું. આમ મારી ૪૫ વર્ષ જૂની ભાવના ગુરુવારે આચાર્ય જયઘોષસૂરીશ્વરજી મહારાજસાહેબની નિશ્રામાં પરિપૂર્ણ થશે.’